Nóg drie sterf op Gautengse paaieArgieffoto: Netcare911 Drie mense is dood en drie is in ŉ kritieke toestand nadat twee voertuie op die R25-pad naby Bronkhorstspruit reg van voor teen mekaar gebots het. Chris Botha, ŉ woordvoerder van Netcare 911, het gesê van die oorlewendes was nog in die voertuie vasgekeer toe paramedici by die toneel aangekom het. “Al twee voertuie is erg beskadig tydens die botsing en stukke van die wrakke is oor ŉ groot gebied versprei,” het Botha gesê Netcare 911 se helikopter is ontbied om een van die kritiek-beseerde pasiënte na ŉ hospitaal te neem. Die ander twee is op die toneel gestabiliseer en met ŉ ambulans na die hospitaal geneem. Maroela Media het vroeër vandag berig drie mense is dood en 12 beseer nadat ŉ voertuig en ŉ minibustaxi in Vereeniging in Gauteng gebots het. Die ongeluk het op die Ou Johannesburgpad in Roshnee plaasgevind. Lees meer hier.